Er helt enig med Nina's kommentar omkring ordet human. Det mest korrekte ville vel i denne sammenhæng være at skrive hestevenlig læsning i stedet for human læsning. For det er vel det der menes 
ja det er lige præcis det der meners. havde faktisk ikke tænkt over at det kun er for mennesker det kan være humant. Den vil jeg lige vende i hovedet hvad der evt ellers skal stå. men en god tanke  Og green. Nu vil jeg ikke kommentere at du "bare" mener det er en knude. Men den læssesele du linker til er til de heste der ikke lægger vægt i, men går op ved et let pres bagfra. De heste der trækker tilbage eller står som sømmet fast, der kan du ikke bruge selen.
Nej det behøver du heller ikk kommentere   for det kræver ikk den store ledvogter eksamen at lave den anordning du bruger og sælger.... og Kan kun gi dig ret mht. mit link, det er nemlig præcis ikke et tvangs redskab men en hjælp for dem med manglende tålmodighed eller dem som ikk kan læse den hest de så vælger at trække op i traileren via en form for udveksling på for bommen.... føj da... Nå men hvad er det HUMANE i den metode du bruger ?  jeg har endnu ikk mødt en hest jeg ikk har kunnet læsse uden brug af tvang..
Green: man kan helt sikekrt lære langt de fleste heste at gå op uden brug af negativ forstærkning (det du kalder tvang). Men bruger man pres (fx fra sådant et tov) korrekt, er det ikke så meget anderledes end når vi lærer hesten at stoppe når vi tager i tøjlen, at gå frem for et tryk fra schenklerne eller vige for pres når vi flytter rundt med den. Når du træner med negativ forstærkning på denne vis er ideen, at du lægger et let pres på hesten som gradvis kan forstærkes til et moderat pres og som du så fjerne igen øjeblikkelig hesten reagerer som ønsket. I dette tilfælde handler det om, at du lægger et pres bagom hesten og når den så reagerer korrekt - dvs. ved at flytte vægten frem, flytte et ben fremad eller gå et skridt frem, så fjerne du med det samme presset. På den måde lærer man hesten, at den kan slippe for presset fra tovet ved at gå fremad og op i traileren. Dette kan så forstærkes yderligere med brug af godbider /foderbelønning hver gang hesten reagerer korrekt ved at gå frem og ved at der ligger foder oppe i traileren til hesten. Selvfølgelig kan hverken positiv eller negativ forstærkning løse problemet, hvis det handler om at hesten, hver gang den skal ud at køre, bliver kørt til noget den finder ubehageligt, så den derfor forbinder det at køre trailer med noget ubehageligt. Men så er det jo også et helt andet sted, man skal tage fat for at løse problemet. Jeg vil umiddelbart sige, at uanset om man vælger den ene eller anden læssesele eller læssetov, så giver det den fordel, at den der trækker hesten frem også kan styre hvornår presset bagfra slippes. Problemet, hvis man forsøger at læsse med longer bag hesten,er i mine øjne at det er enormt svært at koordinere, så presset bliver sluppet på det rigtige tidspunkt og genoptaget i det øjeblik hesten fx begynder at bakke. Det betyder, at hesten ikke forstår, hvad den skal gøre for at undgå presset bagfra, og derfor for det ofte mere karakter af at jage hesten op i traileren end af træning. Og som følge heraf får hesten ofte også et betydeligt højere stressniveau. Derudover er der også en større risiko for skader ved longer. Jeg ved godt, at du sandsynligvis er meget modstander af læsning ved brug af longer og andre lignende metoder. Det er jeg grundlæggende også. Men jeg er ikke i mod træning med negativ forstærkning generelt - bare det udføres korrekt og præcist og det pres man anvender kun er et pres og ikke smerte man påfører. Hvis ikke vi kunne bruge negativ forstærkning ville vi have rigtig svært ved at træne vores heste op som ride heste. Jeg siger ikke at et læssetov ikke kan bruges som tvangsmiddel, for det kan det med garanti godt. Jeg prøver blot at nuancere dit (i mine øjne) lidt forsimplede syn på brugen af pres i træningsøjemed. At lægge et pres på hesten er ikke nødvendigvis lig med tvang, dyremishandling osv. Udført korrekt er detop en træningsmetode, som kan være et meget præcist kommunikationsmiddel. Og jo mere præcise vi er, når vi kommunikerer med hesten, jo tydeligere er det for den, hvad det er vi ønsker den skal gøre, og jo mindre bliver stresniveauet hos hesten også 
Tusindfryd. Din forklaring er så præcis at jeg vil lade den stå som kommentar. Og green, så synes jeg det er ærgeligt at bruge en andens indlæg på at promovere sit eget "firma". Desuden beder jeg om kontruktiv kritik på hjemmesiden og ikke vurderinger om hvad folk synes om læssetovet  .
Hjemmesiden er stavet forkert i signaturen (æ forkortes ae og ikke ea). Ellers synes jeg det er en fin og let overskuelig hjemmeside 
Jeg har så ikk noget firma   og gør det skam ganske gratis hvis nogen har brug for hjælp i nærheden  Tusindfryd : Med rebgrime og tov foregår det skam oz med positiv/negativ forstærkning i en retning så hesten føler sig tryg ved at gå ud og ind af traileren  NETOP fordi man kan slippe presset med det samme... så langt hen af vejen er vi helt enige  Det jeg undrer mig over er at det foreslåes at enden af læssetovet snurres rundt om forbommen  lyder som om at forbommen bruges som styrke for at kunne holde hesten hvis den feks hurtigt bakker ud når Tina skriver: og her fra hjemmesiden: Hvis det ikk er tvang at hale hesten op så ved jeg ikk hvad det er   for når tovet skal holdes stramt indtil bagbommen er lukket når hesten ikk vil op ja så det i min verden at tvinge den...
Green, vi er SÅ enige. 
Jeg er for så vidt enig. Men det er brugen af tovet og ikke tovet i sig selv, der kan have karakter af tvang   En rebgrime kan jo i princippet bruges lidt i samme stil  Personligt ville jeg ikke bruge det på den måde, der er beskrevet, men som beskrevet i mit foregående indlæg  Når man arbejder med en hest som min, der både er enormt fysisk stærk og meget viljestærk, så nytter det ikke noget at forsøge sig med en kamp på råstyrke. Den har jeg tabt på forhånd. Men det er en balance, for på den anden side har jeg også brug for at kunne øge presset på ham - ikke så meget at jeg trækker ham op i traileren (det er jeg ret sikker på jeg ikke kunne alligevel), men lige præcis nok til at han reagerer ved at gå frem, så jeg kan slippe presset igen. Står jeg fx bare med en grime og et træktov kan jeg ikke øge presset (i hvert fald kun meget begrænset), og det pres fx en grime kan lægge på ham er så lidt, at han finder det meget lettere at overhøre det, end at gå op i traileren. Min hest reagerer ikke på godbidder når der er noget han ikke bryder sig om eller er meget utryg ved. Så han kan ikke lokkes og trænes alene med positivforstærkning, selvom det ville være mit foretrukne valg. Men får jeg ham derimod til at reagere korrekt via den negative forstærkning opdager han hurtigt at det ikke er farligt - og så er han modtagelig for foderbelønningen. Jeg har ikke trænet trailerlæsning på denne måde med ham endnu, men i alle andre sammenhænge virker det sådan, at når først man via den negative forstærkning har fået ham til at gå frem til det der er farligt (fx en pressening på jorden), så blver han lige den smule mere rolig, så han igen sanser foderbelønningen, og så kan man faktisk oftest helt droppe presset men udelukkende bruge positiv forstærkning. For mig ville et læssetov altså sandsynligvis være et fint redskab fordi jeg ikke behøver anden optømning end grime (smart hvis hesten faktisk skal bindes oppe i traileren) og fordi jeg selv kan styre situationen. Jeg vil ikke på samme måde være afhængig af andre, som måske presser for hårdt på, eller ikke får sluppet og øget presset præcist, og jeg kan lægge lige præcis det pres på hesten, der er nødvendigt uden at det bliver for meget for ham, så han netop går selv op i traileren og ikke bliver hverken panisk eller hevet op 
Jeg har også sådan et læssereb, og jeg er virkelig glad for mit! Jeg bruger det på den måde, at hesten iføres rebet, og der står en person og holder det i traileren, og så lokkes hesten op i traileren på anden vis - med foder, vha grime osv. Hesten får også bare lov til at stå og se på traileren indtil den selv går fremad. Rebet sikrer, at er hesten én gang gået fremad, kommer den ikke tilbage igen, men det er   rebet der trækker hesten op, og rebet er kun lige akkurat så stramt at hesten bliver forhindret i at gå baglæns. Det tager typisk 10-20 min at få hesten i trailer første gang, ca 5-10 min anden gang, nogle gange tager det 3-5 min 3. gang og herefter plejer hestene at gå direkte i traileren (de fleste af de heste jeg har prøvet det på går direkte i trailer 3. gang). Jeg er i hvert fald meget glad for mit læssereb og synes bestemt det er en stille og rolig metode til at læsse heste der er lidt vanskelige  Til Tina: Jeg synes det er en fin hjemmeside, dog mangler du helt sikkert flere billeder (som andre også har skrevet). Derudover mangler du informationer om hvor langt dit reb er. Mit er 12 m mener jeg, men jeg kunne nogle gange godt bruge et der var lidt længere 
Jamen ingen tvivl om læsserebet er en super hjælp hvis man bruger det rigtigt   det jo ligesom en rebgrime Jeg undres bare over den brugsanvisning og fif som jeg har fremhævet længere oppe....det da en kvalm metode at lære fra sig 
Ja jeg kunne også godt ønske mig at det var 2 meter længere 
Jeg er helt enig i man ikke skal tvinge hesten op. Min måde at skrive det på, har været et forsøg på at forklare hvad jeg gør. Jeg trækker selvfølgelig ikke hesten op, hvilket også er umuligt for for en som mig, men ligger presset bag hesten vha tovet. Jeg har ikke formået at forklare mig godt nok og har i denne debat fået en bedre måde at forklare det på med positiv og negativ forstærkning. Dette vil jeg tage til efteretning. Og mht længden er tovet 18 m. Om der skal 2 m mere til er da værd at overveje 
Og er forresten enig med at ordet human ikke har noget med heste at gøre. Ideer til andre ord, der ikke er for lange, men har samme mening for ehste, som human har for mennesker?